[pic] | EUROOPA ÜHENDUSTE KOMISJON |

Brüssel 11.9.2008

KOM(2008) 541 lõplik

2008/0175 (ACC)

Ettepanek:

NÕUKOGU MÄÄRUS,

millega muudetakse ja ajakohastatakse määrust (EÜ) nr 1334/2000, millega kehtestatakse ühenduse kord kahesuguse kasutusega kaupade ja tehnoloogia ekspordi kontrollimiseks

SELETUSKIRI

Kahesuguse kasutusega kaubad (sealhulgas tarkvara ja tehnoloogia) on tsiviilkasutuseks mõeldud kaubad, mida saab kasutada ka sõjalisel otstarbel. Nende eksporti Euroopa Liidust kontrollitakse. Sellise kontrolli eesmärk on vältida massihävitusrelvade levikut. Eelkõige täidab kontroll ÜRO Julgeolekunõukogu 2004. aasta aprilli resolutsioonis nr 1540 sätestatud eesmärke.

Kahesuguse kasutusega kaupade kontrolli käsitlevad otsused tehakse rahvusvaheliste ekspordikontrollirežiimide raames konsensuse alusel ja Euroopa Ühendus on määruse (EÜ) nr 1334/2000 artikli 11 kohaselt kohustatud neid rakendama. Selles artiklis on sätestatud: „I lisas esitatud kahesuguse kasutusega kaupade loetelu ajakohastatakse kooskõlas ülesannete ja kohustustega, mida iga liikmesriik on võtnud rahvusvaheliste ekspordikontrollirežiimide raames”.

Kõiki uusi ELi liikmesriike ei ole aga veel nende režiimide, eriti raketitehnoloogia kontrollrežiimi (MTCR) ja Wassenaari kokkuleppe liikmeks võetud. Erinev staatus ekspordikontrollirežiimides tähendab, et erinevad on ka liikmesriikide võimalused saada olulist teavet tundlike lõpptarbijate kohta. See omakorda nõrgestab ELi ekspordikontrollirežiimi ning neid rahvusvahelisi režiime, milles kõik ELi liikmesriigid ei osale.

Pärast määruse viimase muudatuse vastuvõtmist 18. septembril 2007 on Wassenaari kokkuleppe (WA) täiskogu, raketitehnoloogia kontrollrežiim (MTCR) ja Austraalia grupp (AG) kokku leppinud teatavates kontrollnimekirjadesse tehtavates muudatustes. Lisaks ei ole EL veel rakendanud Wassenaari kokkuleppes ette nähtud meditsiinilisi erandeid vastastikuse mõistmise deklaratsioonis ( medical equipment [NF (96) DG PL/WP1] ) ette nähtud krüpteerimisobjektide suhtes (ja ometi on see juba rakendatud EL-i mittekuuluvates Wassenaari kokkuleppe liikmesriikides). Seetõttu tuleb asutamislepingu artiklil 133 põhinevat nõukogu määruse (EÜ) nr 1334/2000 I lisa muuta.

Otsustamise hõlbustamiseks on allpool esitatud kokkuvõte muudatustest.

I lisas kasutatud MÕISTED:

Lühendid ja mõisted | Režiim | Muudatuse liik |

ISA | WA | Rahvusvahelise standardatmosfääri uus lühend |

Algväärtus (kiirendusmõõtur) | WA | Muudetakse definitsiooni. |

Algväärtus (güroskoop) | WA | Uus mõiste. |

Reaalajaline ribalaius | Toim | Muudetakse definitsiooni. |

III/V ühendid | WA | Uus mõiste. |

I lisa 1.–9. KATEGOORIA

1. kategooria | Režiim | Muudatuse liik |

1A004.a, b, c ja tehn. märkused 1 ja 2 | WA | Alapunkti teksti muudetakse, selgitamaks tsiviilotstarbeliste NBC-seadmete kontrolli; lisatakse kaks uut tehnilist märkust. |

1A006.a, b, NB, tehn. märkus ning märkus | WA | Uus kirje improviseeritud lõhkeseadmete kõrvaldamisseadmete kohta kahe alapunkti, NB, märkuse ja tehnilise märkusega. |

1A007.a, b.1–4, NB ja tehn. märkused | WA | Uus kirje laengusüüteseadmete kohta kahe alapunkti, NB ja kahe tehnilise märkusega. |

1C111.a.3.a, b ja c | MTCR | Alapunkti teksti lisatakse CASi numbrid. |

1C111.a.4, NB | Toim | Selguse huvides lisatakse NB. |

1C111.a.4.j | MTCR | Lisatakse alapunkt hüdrasiiniumdinitraadi kohta. |

1C111.a.4.q | MTCR | Alapunkte muudetakse keemiliste ainete selgitamiseks. |

1C111.b.1 ja 2 | MTCR | Alapunkte muudetakse keemiliste ainete selgitamiseks. |

1C111.c.2 ja 5 | MTCR | Alapunkti teksti lisatakse CASi numbrid. |

1C116 ja tehn. märkus | MTCR | Vanandatud martensiitterase kirjet muudetakse selguse huvides; lisatakse uus tehniline märkus. |

1C352.a.2.b, b.1 ja b.2 | AG08 | Alapunkte muudetakse, et lisada viide uuele EÜ direktiivile. |

1E201 | WA | Kirjet muudetakse lähtuvalt kirjest 1A007. |

1E202 | WA | Kirjet muudetakse lähtuvalt kirjest 1A007. |

2. kategooria |

2B tehn. märkus 5 | WA | Muudetakse märkuse teksti. |

2B001 NB | WA | Lisatakse NB optiliste viimistlustööpinkide kohta. |

2B002 | WA | Muudetakse kirjet. |

2B002.c | WA | Alapunkti muudetakse 3 teljega masinatelt 4 (või enama) teljega masinatele. |

2B002.d.4, 5 ja tehn. märkused 4 ja 5 | WA | Kaks uut alapunkti optiliste viimistlustööpinkide kohta; lisatakse kaks tehnilist märkust. |

2B006.b.1.c.2 ja 2.b | WA | Mõõtesüsteemide alapunkte muudetakse selguse huvides. |

2B007.b ja märkus | WA | Robotite alapunkti muudetakse; lisatakse märkus. |

2B008.a NB | WA | Muudetakse NB-d. |

2B008.b NB | WA | Muudetakse NB-d. |

2B116.a | MTCR | Vibratsioonikatsetuste süsteemide alapunkte muudetakse selguse huvides. |

2B116.b | Toim | Alapunktist kustutatakse reaalajalise ribalaiuse ülddefinitsioon. |

2B120.c.3 | MTCR | Liikumissimulaatorite alapunkte muudetakse selguse huvides. |

2B121.b | MTCR | Positsioneerimislaudade alapunkte muudetakse selguse huvides. |

2B352.a tehn. märkus | AG | Muudetakse isolaatorite tehnilist märkust. |

3. kategooria |

3A001.a.2 | WA | Alapunktist jäetakse välja neurovõrgu integraallülitused. |

3A001.a.4 | WA | Muudetakse mikrolaine pooljuhtvõimendite alapunkti. |

3A001.b.7 | WA | Muudetakse mikrolainesegistite/muundajate alapunkti. |

3A001.b.8 | WA | Muudetakse mikrolaine-võimsusvõimendite alapunkti. |

3A001.c.1.a, b ja c.3 | WA | Muudetakse akustilise laine seadmete kandesageduse ja ribalaiuse parameetreid. |

3A001.c.2 | WA | Muudetakse akustilise ruumlaine seadmete sagedusparameetreid. |

3A002.g. 1, 2 ja 3 | WA | Muudetakse aatomi võnkesageduse standardite punkti, nii et sellel on nüüd kolm uut alapunkti. |

3A229, a ja NB | WA | Kirjet muudetakse lähtuvalt kirjest 1A007. Sissejuhatavat teksti muudetakse; alapunkt a jäetakse välja; lisatakse NB. |

3A232, a ja NB | WA | Kirjet muudetakse lähtuvalt kirjest 1A007. Sissejuhatavat teksti muudetakse; alapunkt a jäetakse välja; lisatakse NB; tehniline märkus jäetakse välja. |

3B001.f.3, a ja b | WA | Muudetakse maskide valmistamiseks mõeldud litograafiaseadmete alapunkti, mis nüüd sisaldab kaks alalõiku. |

3C001.d | WA | Muudetakse alapunkti; tehniline märkus jäetakse välja. |

3C002.e | WA | Uus kirje teatavate jäljendilitograafia resistide kohta. |

3C005 | WA | Kirjesse lisatakse täiendav elektroonsete põhimike materjal. |

3C006 | WA | Uus kirje teatavate elektroonsete põhimike kohta. |

4. kategooria |

4A001.a.1 märkus | Toim | Märkuse teksti muudetakse järjepidevuse huvides. |

4A003.a märkus3 | Toim | Muudetakse märkuse teksti. |

4A003.c märkus1 | Toim | Märkuse teksti muudetakse järjepidevuse huvides. |

5. kategooria, 1. osa |

5A001.b.1. | WA | Muudetakse veealuste sidesüsteemide alapunkti teksti. |

5A001.b.1.d. | WA | Uus alapunkt teatavate lasereid või valgusdioode kasutavate veealuste sidesüsteemide kohta. |

5A001.f. | WA | Muudetakse raadiolainete segajaid käsitlevat alapunkti. |

5A101 | Toim | Muudetakse teksti. |

5. kategooria, 2. osa |

Märkus 1 NB | WA | Lisatakse NB |

5A002 märkus a.1, e ja g | WA | Märkust a.1 muudetakse personaalsete kiipkaartide osas; märkust e muudetakse tsiviilotstarbeliste mobiilsideseadmete osas; lisatakse uus märkus g teatavate kohandatud tsiviilotstarbeliste sideseadmete kohta. |

6. kategooria |

6A001a.2.b.6. | WA | Teatavate hüdrofonide võresüsteemide alapunkt jäetakse välja. |

6A001.b, 1, 2 ning märkused 1 ja 2 | WA | Hüdrolokatsioonil põhinevate logiseadmete alapunkti lisatakse Doppleri kiiruse seadmed; kaks uut alapunkti; lisatakse kaks uut märkust. |

6A002.a.2 märkus ja tehn. märkus | WA | Alapunktile lisatakse uus märkus ja tehniline märkus. |

6A002.a.2.a.3.c märkus | Toim | Muudetakse märkuse teksti. |

6A002.a.2.a, b ja c | WA | Muudetakse kujutisvõimendite alapunkti a; uus alapunkt b; endine alapunkt b nimetatakse ümber alapunktiks c ja muudetakse. |

6A002.a.3 NB ja märkus 2.c ning tehn. märkus | WA | Muudetakse NB-d; uus märkus koos tehnilise märkusega fokaaltasandiliste massiivide kohta, mis kasutavad laengu kordistamist. |

6A002.a.3.a. | WA | Fokaaltasandiliste massiivide alapunkt sõnastatakse ümber ja lisatakse kaks uut alapunkti. |

6A002.a.3.b. | WA | Fokaaltasandiliste massiivide alapunkt sõnastatakse ümber ja lisatakse kaks uut alapunkti. |

6A002.a.3.d märkus ja tehn. märkus | WA | Lisatakse märkus teatavate fokaaltasandiliste massiivide kohta; tehnilist märkust muudetakse ja see viiakse üle kõnealusesse alapunkti. |

6A002.a.3.g. | WA | Uus alapunkt laengukordistusega fokaaltasandiliste massiivide kohta. |

6A002.c.1, 2, 3 ja märkus | WA | Muudetakse alapunkte 1 ja 2 vahetu vaatega kuvaseadmete kohta; lisatakse uus alapunkt 3; muudetakse märkust. |

6A003.b.3. | WA | Muudetakse alapunkti pildistuskaamerate kohta, mis sisaldavad kujutisevõimendustorusid. |

6A003.b.4.c, d ja märkus 4 | WA | Alapunkti pildistuskaamerate kohta, mis sisaldavad fokaaltasandilist massiivi, lisatakse kaks uut alapunkti; lisatakse uus märkus 4. |

6A003.b.5. | WA | Uus alapunkt pildistuskaamerate kohta, mis sisaldavad teatavaid tahkisdetektoreid. |

6A205 NB | Toim | Lisatakse NB vaseaurulaserite kohta. |

6E201 | Toim | Kirjet muudetakse, et korrigeerida WA 2006 muudatuste rakendamist. |

7. kategooria |

7A002.a ja c | WA | Güroskoopide alapunkti muudetakse. |

7A003.a, b, c ja märkus 1.a. | WA | Muudetakse inertsiaalsete navigatsiooniseadmete alapunkte; muudetakse märkust 1.b. |

7A008 NB | WA | NB-d muudetakse, et see hõlmaks Doppleri kiiruse hüdrolokatsioonil põhinevaid logiseadmeid. |

7A103.a.1 ja 2 | Toim | Alapunkti muudetakse, sh lisatakse kaks uut alapunkti, lähtuvalt WA 2006 kiirendusmõõtureid käsitlevatest muudatustest. |

8. kategooria |

Ei muudeta |

9. kategooria |

9A012.b.4. | WA | Uus alapunkt teatavate mehitamata õhusõidukite mootorite kohta. |

9A101.b. | MTCR | Alapunkti muudetakse, et see hõlmaks mehitamata õhusõidukite turboreaktiiv- ja turboventilaatormootoreid. |

9A102, märkus ja tehn. märkused | MTCR | Uus kirje teatavate mehitamata õhusõidukite turbomootorisüsteemide kohta koos märkuse ja kahe tehnilise märkusega. |

9A106. a, b, c ja d | MTCR | Muudetakse teatavaid vedelkütusega raketi tõukejõusüsteemide komponente käsitlevat punkti ja alapunkte. |

9B106.a.1, 2 ning tehn. märkused 2 ja 3 | MTCR | Katsekeskkonnakambrite alapunktile lisatakse uus alapunkt vibratsiooni katseseadmeid sisaldavate kambrite kohta; lisatakse uus tehniline märkus 2; endine tehniline märkus 2 nummerdatakse ümber tehniliseks märkuseks 3. |

9B106.b.3. | MTCR | Muudetakse katsekeskkonnakambrite alapunkti. |

9B115 | MTCR | Muudetakse teatavate tootmisseadmete kirjet. |

9B116 | MTCR | Muudetakse teatavate tootmisrajatiste kirjet. |

9D104 | MTCR | Muudetakse teatavat rakettidega seotud tarkvara käsitlevat kirjet. |

9E003.a.4, 5 ja tehn. märkus | WA | Muudetakse teatavate turbiinilabade komponentidega seotud tehnoloogiat käsitlevaid alapunkte; lisatakse uus tehniline märkus. |

9E101 | MTCR | Muudetakse kirjet. |

9E102 | MTCR | Muudetakse kirjet. |

IV LISA

1A007 | Toim | Uus kirje, mis on tingitud uuest WA kirjest 1A007. |

3A229 | Toim | Kirjet muudetakse lähtuvalt uuest kirjest 1A007. |

3A232 | Toim | Kirjet muudetakse lähtuvalt uuest kirjest 1A007. |

Komisjoni ettepanek

Eeltoodud kaalutlustest lähtudes on vaja asendada määruse (EÜ) nr 1334/2000 lisad.

2008/0175 (ACC)

Ettepanek:

NÕUKOGU MÄÄRUS,

millega muudetakse ja ajakohastatakse määrust (EÜ) nr 1334/2000, millega kehtestatakse ühenduse kord kahesuguse kasutusega kaupade ja tehnoloogia ekspordi kontrollimiseks

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 133,

võttes arvesse komisjoni ettepanekut,

ning arvestades järgmist:

(1) Nõukogu määruse (EÜ) nr 1334/2000[1] kohaselt tuleb kahesuguse kasutusega kaupade (sealhulgas tarkvara ja tehnoloogia) eksporti ühendusest tõhusalt kontrollida.

(2) Et liikmesriigid ja ühendus saaksid täita oma rahvusvahelisi kohustusi, on määruse (EÜ) nr 1334/2000 I lisas esitatud kõnealuse määruse artiklis 3 osutatud kahesuguse kasutusega kaupade ja tehnoloogia ühine loetelu, mille abil teostatakse kahesuguse kasutusega kaupade rahvusvaheliselt kokkulepitud kontrolli, mis hõlmab Wassenaari kokkulepet, raketitehnoloogia kontrollrežiimi (MTCR), tuumatarneriikide gruppi (NSG), Austraalia gruppi ja keemiarelvade keelustamise konventsiooni (CWC).

(3) Nõukogu määruse (EÜ) nr 1334/2000 artiklis 11 on sätestatud, et I ja IV lisa ajakohastatakse vastavalt ülesannetele ja kohustustele ning nende võimalikele muudatustele, mida iga liikmesriik on võtnud tuumarelva leviku tõkestamise rahvusvahelise korra ja ekspordi kontrollimise korra raames või asjakohaste rahvusvaheliste lepingute ratifitseerimise tulemusel.

(4) Määruse (EÜ) nr 1334/2000 I ja IV lisa tuleks muuta, et võtta arvesse muudatusi, mis Wassenaari kokkuleppe täiskogu, Austraalia grupp ning MTCR on vastu võtnud pärast määrusega (EÜ) nr 1183/2007 kõnealustesse lisadesse tehtud muudatusi.

(5) Selleks, et eksporti kontrollivatel asutustel ja ettevõtjatel oleks lihtsam viidetest aru saada, on vaja avaldada nimetatud määruse (EÜ) nr 1334/2000 lisade ajakohastatud koondversioon.

(6) Seepärast tuleks määrust (EÜ) nr 1334/2000 vastavalt muuta,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 1334/2000 lisad asendatakse käesoleva määruse lisa tekstiga.

Artikkel 2

Käesolev määrus jõustub kolmekümnendal päeval pärast selle avaldamist Euroopa Liidu Teatajas .

Käesolev määrus on tervikuna siduv ja vahetult kohaldatav kõikides liikmesriikides.

Brüssel,

Nõukogu nimel

eesistuja

[1] EÜT L 159, 30.6.2000, lk 1. Määrust on viimati muudetud määrusega (EÜ) nr 1183/2007 (ELT L 278, 22.10.2007, lk 1).